Publication: Magyar Közlöny
Issue: MK-2003-85 (Year: 2003, Number: 85)
Era: 1990-2004
Section: (23) Az iskolák, az e törvénynek a 2002. évi LXII. törvény 83. §-ával megállapított 52. §-ának (3) bekezdésében
Paragraph Index: 417

7. A nevelési-oktatási intézmény vezetõje dönti el, hogy a technikai létszám terhére milyen, a nevelési-oktatási intézmény mûködésével összefüggõ technikai feladatokat (ügyviteli, mûszaki, kisegítõ, karbantartó, fûtõ, udvari munkás, portás) old meg, illetve — a kötelezõ foglalkoztatáson felül — milyen speciális végzettségû szakembert (pszichológust, családpedagógust, fejlesztõ pedagógust, logopédust, gyermek- és ifjúságvédelmi felelõst, orvost stb.) alkalmaz. A legalább középiskolai végzettséggel és szakirányú szakképzettséggel rendelkezõ rendszergazda alkalmazása kötelezõ minden olyan középiskolában és szakiskolában, amelyben a tanulói létszám meghaladja a háromszázat, és az iskolában a tanítási órák legalább húsz százalékában alkalmazzák a számítógépet.

Source: https://magyarkozlony.hu/hivatalos-lapok/b2e30a6b751b862d5f1911c19d75d8bd032f549d/dokumentumok/eecd33369face798a681aba975c18df9334cf56e/letoltes